Fedhealth #FamilieTyd: 6 maniere om griep te klop Fedhealth #FamilieTyd: 6 maniere om griep te klop
6 maniere om griep te klop
Griep is winter se lewenslange vennoot. Sodra die koue tref, kan jy maar seker wees dat griepsimptome gaan toeneem. As deel van ons Fedhealth #FamielieTyd-reeks, deel ons 'n paar natuurlike wenke vir hoe jy hierdie winter die stryd kan wen. Foto Thinkstock
Sodra griep jou liggaam begin aanval, kan jy nie op jou maksimum presteer nie, maak nie saak hoe hard jy probeer nie, en as vroue kan ons nie bekostig om minder as 100% van onsself te gee nie. Probeer hierdie eenvoudige maniere om dié seisoen die snuffels te vermy:
Warm drankies is veral lekker gedurende die koue wintermaande. Drink bedags warm groentee met heuning. Die stoom van die tee stimuleer die klein haarsakkies in jou neus en help om vinniger van kieme ontslae te raak. Bonus: die heuning dien as 'n antibakteriese middel.
Proteïen is koning
'n Laeproteïendieet kan jou immuunstelsel vertraag. Kry hierdie winter meer proteïen in. Eiers vir ontbyt is 'n wonderlike manier om die dag mee te begin.
Superskoon in die kantoor
Jy mag dalk gespot word hieroor, maar jou kollegas gaan nie lag wanneer hulle griep kry nie. Ontsmet die oppervlaktes (gebruik 'n middel met 'n alkohol-basis) waaraan baie mense vat. Kieme leef op oppervlaktes! Moet ook nie vergeet om jou hande gereeld te was nie.
Jou eie pen
Dit klink dalk belaglik, maar dra jou eie pen saam met jou. Aangesien kieme op alle oppervlaktes leef, is dit beter om jou eie pen te gebruik wanneer jy dokumente in openbare plekke soos die bank of in jou dokter se spreekkamer moet teken. Jy kan dit selfs gebruik om jou bankkode by 'n OTM in te tik!
Wie het 'n verskoning nodig om vir 'n massering te gaan? Masserings verlig nie net stres nie (wat 'n magneet vir kieme is), dit verhoog ook jou sirkulasie wat uiteindelik jou immuunstelsel versterk.
Vitamiene, vitamiene, vitamiene
Ons is almal vertroud met hierdie raad. Vitamien C doen wondere om jou immuunstelsel teen griep te beskerm. Neem elke dag vitamien C-tablette en drink 'n glas vars lemoensap. Aarbeie, pynappels, brokkoli en soetrissies is ook goeie bronne van vitamien C.